עמוס אפשטיין

עמוס אפשטיין (נולד ב-1942), היה מנכ"ל מקורות בשנים 1995–2004.

ביוגרפיה
בשנים 1970–1973 שימש מנהל כלכלי בקיבוץ כפר עזה, בו הוא מתגורר.

בשנים 1973–1977 שימש מנהל הארגון לפיתוח ההתיישבות בנגב. בשנים 1977–1987 שימש מנהל כללי של כפרית תעשיות, חברה המייצרת חומרי גלם לתעשיית הפלסטיק. בשנים 1988–1992 שימש מנכ"ל איגוד התעשיות הקיבוציות. במקביל, שימש חבר בנשיאות התאחדות התעשיינים, יזום והקמת חברת הדלק אלון, במסגרת הרפורמה במשק הדלק בישראל, יזום וליווי רפורמות הניהול של התעשייה הקיבוצית. בשנים 1992–1994 חזר לשמש כמנכ"ל כפרית תעשיות (1993) בע"מ.

ב-1995 שימש מנכ"ל מקורות חברת המים הלאומית בישראל, ויו"ר חברת-הבת שח"ם (שירותים חשמליים מכניים), שבו קיימים 2000 עובדים, מחזור מכירות 550 מיליון דולר, הובלת תהליך הכנסת שת"פ עם גורמים עסקיים פרטיים, בתחומים משלימים, כגון: ביוב, איכות מים, איכות הסביבה ומשק המים המוניציפלי. ב-2003 הודח מתפקידו כמנכ"ל מקורות על ידי שר התשתיות יוסף פריצקי.

עד 2009 שימש כיו"ר ביטוח חקלאי.

דירקטור
ב-1988 מונה לכהונת דירקטור בבנק לאומי לישראל בע"מ. חבר בוועדת אשראי של הבנק, ביקורת ועדה מינהלית, בוועדה לתאגידים ריאליים ובוועדה בעניין מענקים.

ב-1999 מונה לכהונת יו"ר ועדת השקעות לאומי ושות'.

דירקטור במכון היצוא הישראלי, יוזמה ונצורה מימון בע"מ, טבעול מזון מן הטבע, צלף גל אריות מזון, קופת חולים כללית.

שימש עד 1992 דירקטור במינרב אחזקות בע"מ. עד יוני 1994 שימש דירקטור בקופת חולים הכללית של הסתדרות העובדים בארץ ישראל.

עד ספטמבר 1996 שימש דירקטור בחברת מעסף פלסטיקה (1991) בע"מ. מספטמבר 1995 ועד תחילת 2004 כיהן אפשטיין כמנכ"ל מקורות.

חיים אישיים
עמוס אפשטיין נולד ב-1942 ליפה וזאב ולו שני אחים קטנים: אבנר ואריק (אריה). היה נשוי לבלהה ואב לשלושה: הדס, אורי וורד. 

ארבעה מבני משפחתו נרצחו ב-7 באוקטובר במתקפת הפתע על ישראל (2023): אשתו בלהה, חתנו אופיר ליבשטיין (הבעל של בתו ורד), ראש מועצה אזורית שער הנגב, נכדו ניצן ליבשטיין (הבן של אופיר וורד), ונכדו נטע אפשטיין (הבן של בנו אורי), שנרצח בזמן שהגן על בת זוגו, וקפץ על רימון שהושלך על ידי מחבלים אל תוך הממ"ד בדירתו.  

בוגר לימודי כלכלה חקלאית ברחובות ובוגר פנימיית אשל הנשיא.

הערות שוליים 

מנכ"לים ישראלים
דירקטורים ישראלים